Anexa nr. 9
la Ordinul Agenției de Mediu
nr. 340-p din 04.06.2026


ANUNȚ
Agenția de Mediu anunță concurs pentru ocuparea funcției publice vacante
Specialist principal al Secției cinegetice
Autoritatea: Agenția de Mediu
Funcția publică vacantă: Specialist principal (C54)
Localitatea: mun. Chișinău
Data publicării: 05.06.2026
Tip de angajare: perioadă nedeterminată
Unități disponibile: 2
Data limită de aplicare: 22.06.2026, ora 09:00
Scopul funcției publice vacante:
Examinează cererile și elaborează proiectele de autorizații pentru pescuit, asigură eliberarea carnetelor de vânător, atribuirea cotelor de pescuit comercial, înregistrarea colecțiilor de faună și floră sălbatică și secretariatul Consiliului ihtiologic, ținând evidența registrelor de specialitate.
Sarcini de bază:
1. Examinarea cererilor și elaborarea proiectelor de autorizații pentru pescuit științific, de control, comercial, sportiv, amator și de agrement în obiectivele acvatice piscicole naturale.
2. Examinarea cererilor privind eliberarea carnetelor de vânător, asigurarea înscrierii, înregistrării și evidenței acestora în registrele gestionate de Agenție.
3. Elaborarea materialelor necesare pentru atribuirea cotelor de pescuit comercial și ținerea evidenței cotelor atribuite.
4. Înregistrarea colecțiilor de animale și plante din flora și fauna sălbatică în Registrul de stat al colecțiilor.
5. Asigurarea secretariatului Consiliului ihtiologic și participarea la elaborarea măsurilor de creștere a potențialului biologic al resurselor piscicole.
6. Întocmirea rapoartelor, notelor informative, sintezelor și proiectelor de răspuns privind activitățile de pescuit autorizate, cotele de pescuit comercial, carnetele de vânător și măsurile de creștere a potențialului biologic al resurselor piscicole.
Condiții de participare la concurs:
La ocuparea funcției publice poate candida persoana care îndeplinește următoarele condiții de bază:
– deține cetățenia Republicii Moldova;
– posedă limba română și limbile oficiale de comunicare interetnică vorbite în teritoriul respectiv în limitele stabilite de lege;
– are capacitate deplină de exercițiu;
– nu a împlinit vârsta de 63 de ani;
– este aptă, din punct de vedere al stării sănătății, pentru exercitarea funcției publice, conform certificatului medical eliberat de instituția medicală abilitată;
– are studiile necesare prevăzute pentru funcția publică respectivă;
– în ultimii 5 ani, nu a fost destituită dintr-o funcție publică conform art. 64 alin. (1) lit. a) și b) din Legea nr. 158/2008 sau nu i-a încetat contractul individual de muncă pentru motive disciplinare;
– nu are antecedente penale nestinse pentru infracțiuni săvârșite cu intenție;
– nu este privată de dreptul de a ocupa anumite funcții sau de a exercita o anumită activitate, ca pedeapsă de bază sau complementară, ca urmare a sentinței judecătorești definitive prin care s-a dispus această interdicție;
– nu are interdicția de a ocupa o funcție publică, ce derivă dintr-un act de constatare al Autorității Naționale de Integritate.

Cerințe specifice pentru participare la concurs:
Studii: superioare, de licență sau echivalente, în domeniile biologiei, ecologiei, silviculturii, pisciculturii/ihtiologiei, zootehniei. 
Experiență profesională: nu este obligatorie.
Cunoștințe: cunoașterea legislației privind regnul animal, vânătoarea și pescuitul; cunoștințe de operare la computer.  
Abilități: abilități de planificare, organizare, monitorizare, evaluare, control intern, de elaborare a proiectelor de documente și acte normative, de lucru cu informația, analiză și sinteză, argumentare, generalizare, abilități de organizare și utilizare eficientă a resurselor umane, tehnice și informaționale, abilități de comunicare în mod clar, coerent și eficient, de consiliere și explicare, abilități de negociere, de lucru în echipă, de reprezentare a Agenției de Mediu și de promovare a imaginii acesteia.
Atitudini/comportamente: creativitate, loialitate, flexibilitate, disciplină, responsabilitate, rezistență la efort și stres, tendință spre dezvoltare profesională continuă, respect față de oameni, obiectivitate și imparțialitate, corectitudine, punctualitate, principialitate, receptivitate față de idei noi, activism și spirit de inițiativă, integritate profesională, eficiență și eficacitate.

Documentele ce urmează a fi prezentate:
– formularul de participare, specificat în anexa nr. 1 la Regulamentul cu privire la ocuparea funcției publice prin concurs, aprobat prin Hotărârea Guvernului nr. 201/2009;
– copia buletinului de identitate;
– copiile diplomelor de studii și ale certificatelor de absolvire a cursurilor de perfecționare profesională și/sau de specializare;
– documente ce atestă experiența profesională (copia carnetului de muncă, certificate privind activitatea profesională desfășurată după data de 1 ianuarie 2019 sau alte documente confirmative);
– cazier judiciar;
– documentele care atestă prestarea voluntariatului, dacă candidatul consideră necesar.
Cazierul judiciar poate fi înlocuit cu declarația pe proprie răspundere. În acest caz, candidatul are obligația să completeze dosarul de concurs cu originalul documentului în termen de maximum 10 zile de la data la care a fost declarat învingător, sub sancțiunea neemiterii actului administrativ de numire.
Copiile documentelor prezentate pot fi autentificate de notar sau se prezintă împreună cu documentele originale pentru a verifica veridicitatea lor. În situația în care dosarul de concurs se depune prin poștă sau e-mail, această prevedere se aplică la data desfășurării probei scrise a concursului, sub sancțiunea respingerii dosarului de concurs.

Modalitatea de depunere a documentelor:
personal / prin poștă / prin e-mail.
Salariul de bază pentru treapta de salarizare I: 8 780 lei 


Bibliografia concursului:

Acte normative în domeniul serviciului public:
– Constituția Republicii Moldova;
– Codul administrativ al Republicii Moldova nr. 116/2018;
– Legea nr. 148/2023 privind accesul la informațiile de interes public;
– Legea nr. 158/2008 cu privire la funcția publică și statutul funcționarului public;
– Legea nr. 25/2008 privind Codul de conduită a funcționarului public;
– Legea nr. 133/2016 privind declararea averii și a intereselor personale;
– Legea integrității nr. 82/2017;
– Legea nr. 270/2018 privind sistemul unitar de salarizare în sectorul bugetar;
– Hotărârea Guvernului nr. 201/2009 privind punerea în aplicare a prevederilor Legii nr. 158/2008 cu privire la funcția publică și statutul funcționarului public.

Acte normative în domeniul de specialitate: 
– Legea regnului animal nr. 439/1995;
– Legea nr. 149/2006 privind fondul piscicol, pescuitul și piscicultura;
– Legea nr. 1515/1993 privind protecția mediului înconjurător;
– Hotărârea Guvernului nr. 549/2018 cu privire la constituirea, organizarea și funcționarea Agenției de Mediu, cu modificările ulterioare.


Persoana de contact:
Nume/Prenume: Chiriciuc Iurie
Telefon: 022-820-792
E-mail: i_chiriciuc@am.gov.md
Cod poștal: MD-2005
Adresa: mun. Chișinău, str. Albișoara, 38, sediul Agenției de Mediu, biroul 604.
